31.1.2009 Jurnalul Oficial al Uniunii Europene L 29/53 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 23 ianuarie 2009 de modificare a Regulamentului (CE) nr. 725/2004 al Parlamentului European şi al Consiliului în ceea ce priveşte sistemul OMI de numere unice de identificare ale companiilor și ale proprietarilor înregistrați [notificată cu numărul C(2009) 148] (Text cu relevanță pentru SEE) (2009/83/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 725/2004 al Parla- mentului European și al Consiliului din 31 martie 2004 privind consolidarea securității navelor şi a instalațiilor portuare (!), în special articolul 10 alineatele (1) și (2), întrucât: (1) Regulamentul (CE) nr. 725/2004 a adoptat măsuri adecvate în domeniul politicii transportului maritim, stabilind norme comune pentru interpretarea, punerea în aplicare şi monitorizarea în cadrul Comunității a modificărilor la Convenţia internațională din 1974 privind siguranța vieţii pe mare (Convenţia SOLAS) și a Codului internațional pentru securitatea navelor şși a instalațiilor portuare (codul ISPS), adoptat în cadrul conferinței diplomatice a Organizaţiei Maritime Interna- ționale (OMI) la 12 decembrie 2002. (2) Cerinţele care formează partea A a Codului ISPS, care au devenit obligatorii în temeiul capitolului XI-2 al anexei la convenția SOLAS, au fost adăugate în anexa II la Regu- lamentul (CE) nr. 725/2004. () JO L 129, 29.4.2004, p. 6. (3) La 20 mai 2005, OMI a adoptat Rezoluția MSC 196(80) (rezoluția comitetului pentru siguranţă maritimă) de modificare a codului ISPS în ceea ce privește cerințele obligatorii privind dispozițiile capitolului XI-2 al anexei la convenția SOLAS care formează partea A a codului respectiv. În consecință, versiunea actualizată a instru- mentelor internaționale  aplicabile, menționate la articolul 2 din Regulamentul (CE) nr. 725/2004, va include modificările la codul ISPS. Modificările aduse codului ISPS sunt adoptate de Orga- nizația Maritimă Internaţională drept măsură pentru a consolida siguranța maritimă, securitatea și protecţia mediului și pentru a facilita prevenirea fraudei maritime. Procedura de verificare a conformității, stabilită de articolul 10 alineatul (5) din Regulamentul (CE) nr. 725/2004, nu se aplică în cazul navelor care operează în serviciile interne și în instalațiile portuare care le deservesc, întrucât modificările la codul ISPS realizate de Rezoluția MSC 196(80) constituie o actua- lizare tehnică a dispozițiilor codului ISPS. Respectiva procedură de verificare a conformității nu se aplică, de asemenea, în ceea ce priveşte traficul maritim internațional, întrucât, pe baza evaluării efectuate de Comisie, nu există niciun risc ca o astfel de modificare să diminueze standardul siguranței maritime sau ca aceasta să fie incompatibilă cu legislația comunitară. Mai mult, în ceea ce priveşte traficul maritim interna- țional, niciun stat membru nu a solicitat Comisiei lansarea acestei proceduri și nici nu și-a manifestat deza- cordul față de includerea modificărilor aduse dispozițiilor părții A a codului ISPS în ceea ce priveşte instrumentele juridice comunitare relevante.